Milota Havránková

Milota Havránková (* 7. august 1945 Košice) je slovenská fotografka. Študovala na odd. fotografie na Strednej umelecko-priemyselnej škole v Bratislave (1963) a následne odbor kamery na Filmovej a televíznej fakulte Akadémie múzických umení v Prahe u profesora Jána Šmoka (1969).

„Pražské kultúrne prostredie a tvorivý kvas českého filmu bol v tom čase na svetovej úrovni, a to vďaka silným osobnostiam, ktoré zároveň učili na škole. Vytvárali slobodu v neslobode plnej eufórie. Prelínali sa tu dva prúdy vizuálnej kultúry. Bola to česká nová vlna a surreálny film, ktorý prišiel zo Západu. Vďaka akademickej pôde nám premietali všetky zakázané filmy. Uvoľnené prostredie ma začalo inšpirovať k experimentu inscenovaných prvkov vo fotografii a filme, začala som všetko intenzívne vnímať a nasávať.“

V polovici 60. rokov bola spoločenská situácia natoľko priaznivá, že Milotina prvá verejná výstava v roku 1969 sa mohla uskutočniť v západonemeckom Tübingene počas medzinárodného sympózia vysokoškolských študentov. V roku 1972 nastúpila na pedagogickú dráhu na Strednej umelecko-priemyselnej škole v Bratislave. Jej študentkou, bola aj herečka Zdena Studenková. 

Vlastná tvorba Miloty Havránkovej mala od počiatku blízko k experimentálnemu inscenovanému príbehu. Jej fotografie vždy úzko súviseli aj súvisia s jej osobným príbehom, ktorý bol vždy plný odvahy a novátorských výziev.

Havránková skúša nové technológie a možnosti, presahuje do architektúry, maľby aj módneho dizajnu. Vyše tridsať rokov učila mladých ľudí, sformovala „slovenskú novú vlnu“ úspešných fotografov, ktorí dodnes zásadne ovplyvňujú českú fotografickú scénu. Svojim tvorivým prístupom významne ovplyvnila veľkú časť strednej a mladej generácie slovenskej umeleckej scény.

 Štúdium 
 19591963Stredná umelecko-priemyselná škola v Bratislave, Slovensko
 19651969Filmová a televízna fakulta Akadémie múzických umení v Prahe

 Životopis 
 19631965fotoreportérka - Filmové ateliéry Koliba, Bratislava
 1969 – 1971v slobodnom povolaní
 19721977Stredná umelecko-priemyselná škola v Bratislave, odborný pedagóg na odbore Výtvarná fotografia
 19771991v slobodnom povolaní
 1991Vysoká škola výtvarných umení v Bratislave, odborný pedagóg, vedúca ateliéru Výtvarná fotografia, členka Akademického senátu VŠVU
 1994 2005 – Filmová akadémia múzických umení v Prahe, vysokoškolský pedagóg na Katedre fotografie
 1995docentka, habilitovaná v odbore fotografia na FAMU Praha
 20022007 – vedúca katedry fotografie a nových médií VŠVU, členka odborovej rady VŠVU, členka umeleckej rady VŠVU
 2006Menovaná vysokoškolským profesorom v odbore Voľné umenie prezidentom SR v Bratislave
 20072011Riaditeľka galérie PF 01 Študentského pôžičkového fondu, Bratislava
 20122013Pedagóg na Katedre fotografie, Filmová akadémia múzických umení v Prahe
 2013?Vedúca ateliéru Fotomédiá, Akadémia umení Banská Bystrica

 Samostatné výstavy (výber) 

 Ocenenia  
 1992 Medzinárodné bienále umeleckých remesiel, Bratislava, Podvedomé súhry - čestné uznanie
 1995 Fotografická publikácia roka, Czech photo, Praha. katalóg MILOTA 19741994
 1997 Medzinárodný veľtrh módy, STYL 97, Brno, zvláštna cena redakcie Evy
 2007 ocenenie Krištáľové krídlo v kategórii Výtvarné umenie
 2010 TV Galéria elity národa.sk, GEN.sk Milota Havránková
 2011 Ocenenie Identifikačný kód za výtvarné umenie vo fotografii
 2014 Cena národnej rady za humanitné vzdelávanie a kultúru v oblasti fotografie
 2014 Cena profesionálnych fotografov SDEF – osobnosť roka fotografie
 2016 Cena Nadácie Tatra banky za umenie 2016
 2022 Štátne vyznamenanie Pribinov kríž I. triedy za mimoriadne zásluhy o kultúrny rozvoj Slovenskej Republiky

 Zastúpenie v zbierkach 
 Matica slovenská, Turčianska galéria, Literárne múzeum (Martin, Slovensko), Umeleckopriemyselné múzeum (Praha, Česko), Moravská galéria (Brno, Česko), Slovenská národná galéria (Bratislava, Slovensko)

 Bibliografia (výber) 
 HAVRÁNKOVÁ, Milota et al. Milota. [Praha]: KANT, 2015. 131 stran. ISBN 978-80-7437-172-1.
 KLOBUČNÍKOVÁ, Magdaléna a Milota HAVRÁNKOVÁ. Milota Havránková: Noteboom: [katalóg výstavy]. Přeložil Beata HAVELSKÁ. Nové Zámky: Galéria umenia v Nových Zámkoch, [2010]. ISBN 9788089330140.

 Referencie 

 Externé odkazy 
 milotahavrankova.com - Oficiálna stránka

 Milota Havránková formovala mladých fotografov a ani socializmus jej nezabránil experimentovať - Denník N
 Milota Havránková: Človek by mal počúvať svoj vnútorný hlas - zena.sme.sk
 Milota Havránková: Najväčšie umenie je vedieť žiť - tyzden.sk

Kategória:Slovenskí fotografi
Kategória:Slovenskí stredoškolskí pedagógovia
Kategória:Slovenskí vysokoškolskí pedagógovia
Kategória:Vyučujúci na Filmovej a televíznej fakulte Akadémie múzických umení v Prahe
Kategória:Vyučujúci na Vysokej škole výtvarných umení v Bratislave
Kategória:Držitelia Krištáľového krídla
Kategória:Laureáti Pribinovho kríža I. triedy
Kategória:Absolventi FAMU v Prahe
Kategória:Osobnosti z Košíc